«Атбасар ауданының білім бөлімінің

Сергеевка орта мектебі»

мемлекеттік мекемесінің

тарих және география

 пән мұғалімі Хаз Отанбек .

I санатты , еңбек өтілі 28 жыл

**Cабақтың тақырыбы:** Үйсіндер тарихы, орналасқан жері.
**Сабақтың мақсаты:**

**Білімділік:** Оқушыларға Oтан тарихын оқыта отырып қазақ халқының ататегі болған тайпалардың бірі – үйсіндердің мекендеген жері, археологиялық ескерткіштері және олар жөніндегі деректер туралы мәлімет беру;
**Дамытушылық:**Интерактивті тақта арқылы қосымша деректер пайдалану, оқушылардың ой-өрісін дамыту, тарихи танымын кеңейту;
**Тәрбиелік**: Оқушыларды ізденімпаздыққа отансүйгіштікке, адамгершілікке, ізгілікке, ұлтжандылыққа тәрбиелеу. Шығармашылықпен жұмыс істеуге үйрету.  **Сабақтың түрі**: Жаңа сабақты меңгерту
**Сабақтың әдісі:** Түсіндірмелі - баяндау, сұрақ - жауап, оқулықпен жұмыс
**Пәнаралық байланыс:** География, бейнелеу өнері, технология
**Көрнекілігі:** Карта, тірек - сызбалар, суреттер

**Сабақтың барысы: Ұйымдастыру кезеңі**

**1 слайд** Музыкада ынтымақтастық атмосфера орнату

**Топқа бөлу** ( геометриялық фигуралар арқылы бөлу және бағалау)

**Сақтар видео көрсету**

**Үй тапсырмасын тексеру** ( 9 сұрақ беріп ашық микрофон әдісімен сұрау )
1.Сақтардың билеушісі кім?

2.Сақ топтарын ата!

3. Томиристің баласы кім?

4. Б.з.б. 519 жылы сақтарға қарсы жорықты кім басқарды?

5. Сақтардың көсемі кім?

6.Парсыларға қарсы шыққан сақ жауынгері кім?

7.Грек –македон басқыншыларына қарсы күресті кім басқарды?

8.Сақ қоғамы қандай топтардан тұрады?

9.Александр Македонскийдің жорығы қалай аяқталды?
**Жаңа сабақ:**

 **ЖОСПАРЫ:**1. Үйсіндердің орналасқан жері

2. Үйсіндер туралы жазба деректер
3. Қоғамдық құрылысы
**Мұғалімнің сөзі:**Ерте темір дәуірінде сақтардан кейін Жетісу жерінде үйсін тайпалары мекендеген. Олар Орта Азия аумағындағы ертедегі алғашқы этникалық бірлестіктердің бірі. Үйсіндер Жетісу мен Тянь - шанда, Қытайдың Солтүстік батысында, Шығыс Қазақстанда, Тарбағатай тауы бөктеріндегі далалы өңірде өз ізін қалдырған. Үйсіндер б. з. б. 3 ғ. мен б. з. 5 ғ. аралығында өмір сүрген. Үйсін атауы қытай жазбаларында б. з. б. 2 ғасырдан бастап кездеседі. Олар “ат жақты, аққұбаша, сары шашты” болып бейнеленеді. Үйсіндердің ордасы Қызыл Аңғар қаласы Ыстықкөл мен Іле өзенінің оңтүстік жағалауы аралығында орналасты. Жетісу өңіріндегі үйсін қорымдарынан алынған бас сүйектер антропологиялық жағынан европеоидтер. Бірақ олардың бет пішіндерінде монғолоидтық белгілер барлығы да анықталған. Ертедегі қытай деректерінде көрсетілгендей “үйсіндер шөбі мен суы мол жерлерді таңдап, малмен бірге, бір орыннан екінші орынға көшіп жүреді” табиғаты жерлері тегіс, шөптесін, жаңбырлы әрі суық келеді. Өкінішке орай, үйсіндердің мәдениеті, тілі мен жазуы жөнінде де толық дерек жоқ. Деректерде “Үйсіндер де 120 мың отбасы бар, 630 мың тұрғыны бар, әскерлерінің саны 188 мың 800 жауынгерлерден құрылған” деп жазған. Ертедегі үйсіндердің түсінігінше, өлген адам тіріледі деп есептеген. Сондықтан да адамды жерлегенде оған о дүниеде керек болады - ау деген заттардың бәрін қоса көмген. Тірі кезінде пайдаланып жүрген заттарын жанына қоса қойған. Ертедегі үйсіндер жаратушы күшке сенген. Олар сол жаратушы күшке арнап құрбандықтар шалып отырған.

**Қытай деректері бойынша:**

**Шығу тегі**

Үйсіндердің басшысын Гунмо деп атайды. Оның әкесі шағын патшалықты билеген. Сюнну шабуыл жасағанда Гунмо туған, әкесі оны далаға тастап кеткен Шанью оны асырап алған делінеді.

**Табиғаты**

Жерлері тегіс,шөптесін жаңбырлы әрі суық келеді. Тауларында қылқан жапырақты ағаш көп өседі.

**Шаруашылығы**

Үйсіндер егіншілікпен де, бау – бақшаменде шұғылданбайды, шөбі мен суы мол жерлерді таңдап, малмен бірге бір орыннан екінші орынға көшіп қонып жүреді.
**Үйсіндердің қоғамдық құрылысы
Басшысы:** Гуньмо
**Бағынғандар:** Тайпа көсемдері Ұсақ ру басылары
Тайпа, ру басыларынан, ауқатты адамдардан, жасауылдардан, абыздар мен бұқара халықтан құралды.
**Үйсін қоғамында теңсіздік қалыптасты**
Байлар: 4 - 5 мың жылқы болды. 4 - 5 мың жылқы болды. Балшықтан және тастан, алтын мен мыс мөрлері болған.
Жібектен, биязы жүннен, матадан киім киген
**Жеке меншік:** Малға, Жыл жымалы мүлік. жерге суға,
Жыл жымайтын мүлік.
**Құлдар:** Соғыстан түскен тұтқындар: Үй шаруашылығымен айналысты
Қарапайым адамдар: Жүннен тоқылған, былғары мен қой терісінен киім киген.

**ПОСТОР ҚҰРУ**

***1-топ Үйсіндердің орналасқан жері***

***2-топ Үйсіндер туралы жазба деректер***

***3-топ Қоғамдық құрылысы***

 **Қорытындылау 3 топқа жеке -жеке орындату**

**1 топ Жауап бер**

1.Үйсін атауы қай ғасырдан бастап кездеседі?

2.Ертедегі үйсіндер қай жерлерді мекендеген?

3.Үйсіндердің қоныстары қай жерлерден табылды?

4.Үйсіндердің ордасы қай қала?

5.Қытай тарихшысы Сыма Цянь үйсіндердің шығу тегі туралы қандай мәлімет жазып қалдырған?

6.Деректерге қарағанда үйсіндердің халқы, әскер саны қанша болды?

7.Үйсіндердің басшысы кім?

8.Үйсін қоғамын кімдер құрады?

9.Үйсіндерде бай адамдар қалай өмір сүрген?

10.Байлар өз жылқыларына өзге жылқыдан айыру үшін не салды?

**2 топ Сандарды сөйлет!**

630 мың -
188, 800 мың-
4 - 5 мың-
б. з. б 2 ғасыр -

Б. з. б 3ғ - б. з 5ғ-

**3 топ Тесті орында!**

1**. Үйсін тайпаларының мекендеген жері не деп аталады?**

А) Жетісу В) Ертіс пен Алтай С) Оңтүстік Қазақстан

2**. Үйсін атауының қытай жазбаларында кездесе бастауы қай ғасыр?**

А) Б.з.б.У ғ. В) Б.з.б. ІІ ғасыр С) Б.з.б.У1 ғ

**3. Үйсіндер туралы "ат жақты, аққұбаша, сары шашты" деп жазған қай жазбада?**

А) ирандықтар В) парсы жазбалары С) Қытай жазбалары

**4. Үйсіндер астанасы ретінде аталатын қала қалай аталады?**

А) Шырық-Рабат В) Баланды С) Қызыл Аңғар

**5. Жазба деректердегі үйсін халқының саны қанша?**

А) 630 мың В) 600 мың С) 530 мың

**6. Үйсіндер басшысының атауы кім?**

А) Шаньюй В) Патша С) Гуньмо

**7. Үйсін гуньмосына бағынған тайпа көсемдері атауы қалай аталады?**

А) Елтебер В) Қаған С) Бек

**8. Үйсіндерде мүлік теңсіздігі болғандығын дәлелдейтін деректер не?**

А) Обалар В) Үйлер С) Мүліктер

***1. А*  *2.В*  *3.С* *4.С* *5.А 6.С* *7.С* *8.А***

**Бағалау** Жинаған геометриялық фигуралар санымен бағалау
 **Үйге тапсырма**: § оқу
Үйсіндер туралы деректер іздеу